Uznesenia
Mestského zastupiteľstva v Spišskej Belej
zo dňa  22. apríla  2010

uznesenie  č.   56/2010
Mestské zastupiteľstvo v Spišskej Belej

I. b e r i e   n a   v e d o m i e
a) správu audítora o overení účtovnej závierky mesta Spišská Belá za rok 2009 k 31.12.2009
b) správu audítora o overení súladu výročnej správy  mesta Spišská Belá za rok 2009 s účtovnou závierkou k 31.12.2009
c) stanovisko hlavného kontrolóra k záverečnému účtu Mesta Spišská Belá za rok 2009
d) výročnú správu Mesta Spišská Belá za rok 2009
e) hodnotiacu správu o plnení programového rozpočtu mesta Spišská Belá za rok 2009

II.  s c h v a ľ u j e
a) záverečný účet Mesta Spišská Belá za rok 2009
b) finančné  vysporiadanie hospodárenia mesta Spišská Belá za rok 2009 určeného podľa ustanovenia § 10 ods. 3 písm. a) a  b) zákona č. 583/2004 Z.z. o rozpočtových pravidlách územnej samosprávy v znení neskorších predpisov
c)  celoročné hospodárenie Mesta Spišská Belá za rok 2009 bez výhrad

 V Spišskej Belej, dňa   23.apríla 2010                          JUDr. Štefan Bieľak
                                                                                     primátor mesta

uznesenie  č.   57 /2009
Mestské zastupiteľstvo v Spišskej Belej

a) ruší svoje uznesenie č. 106/2007 zo dňa 17.09.2007

b) splnomocňuje primátora mesta v zmysle § 11 ods. 4 písm. b)  zákona č. 369/1990 Zb. o obecnom zriadení v znení neskorších predpisov na vykonávanie zmien v rozpočte mesta Spišská Belá v týchto prípadoch:
1/ presuny rozpočtovaných prostriedkov medzi položkami v rámci jedného programu bežného rozpočtu mesta a jeho organizácií
2/presuny rozpočtovaných prostriedkov medzi jednotlivými programami  bežného rozpočtu do 7 000 eur v jednotlivých prípadoch
3/ zmenu rozpočtu mesta v príjmoch a výdavkoch bežného rozpočtu do 7 000 eur v jednotlivých prípadoch
4/ úpravu rozpočtu mesta v príjmoch a výdavkoch bežného rozpočtu pri poskytnutých dotáciách zo štátneho rozpočtu na prenesený výkon kompetencií
5/ preklasifikovanie príjmov a výdavkov v rozpočte mesta pri dodržaní určenej účelovosti

 V Spišskej Belej, dňa   23.apríla 2010                          JUDr. Štefan Bieľak
                                                                                     primátor mesta

uznesenie  č.  58/2010
Mestské zastupiteľstvo v Spišskej Belej

a) berie na vedomie vyhodnotenie verejnej obchodnej súťaže na predaj nižšie uvedených pozemkov na realizáciu projektu  ?Rekreačno-turistická zóna Šarpanec ? Stredná poľana? (vyhodnotenie verejnej obchodnej súťaže tvorí prílohu tohto uznesenia)

b) schvaľuje investičný zámer projektu ?Rekreačno-turistická zóna Šarpanec - Stredná poľana? v zmysle podmienok uvedených v návrhu zmluvy o spolupráci  na realizáciu tohto projektu (návrh zmluvy o vzájomnej spolupráci s prílohami ? špecifikáciou uvedeného projektu  tvorí   prílohu tohto uznesenia)

c) schvaľuje na základe verejnej obchodnej súťaže podľa § 9a ods. 1 písm. a)  zákona č. 138/1991 Zb. o majetku obcí v znení neskorších predpisov predaj pozemkov v meste Spišská Belá v lokalite ?Šarpanec ? Stredná poľana?, k.ú. Spišská Belá :
parc. č. 12126, druh pozemku trvale trávne porasty, výmera 69 373 m2, LV č. 3032,
parc. č. 12127, druh pozemku trvale trávne porasty, výmera 1259 m2, LV č. 3032,
parc. č. 12123, druh pozemku trvale trávne porasty, výmera 77 326 m2, LV č. 3032,
parc. č. 12124, druh pozemku trvale trávne porasty, výmera 58 706 m2, LV č. 3032,
parc. č. 12121, druh pozemku trvale trávne porasty, výmera 17 905 m2, LV č. 3032,
parc. č. 12122, druh pozemku trvale trávne porasty, výmera 74 915 m2, LV č. 3032,
parc. č. 12097, druh pozemku trvale trávne porasty, výmera 51 576 m2, LV č. 3032,
parc. č. 12128, druh pozemku trvale trávne porasty, výmera 18 572 m2, LV č. 3032,
parc. č. 12073/1, druh pozemku trvale trávne porasty, výmera 254 359 m2, LV č. 4404 za kúpnu cenu 9 EUR/m2, kupujúcemu spoločnosti Euro-Tour Tatry, s.r.o., Zimná 71,  Spišská Belá, IČO 44936354, za týchto podmienok:

1. Predmetné pozemky sa predávajú za účelom realizácie projektu ?Rekreačno-turistická zóna Šarpanec - Stredná poľana? s cieľom podporiť rozvoj cestovného ruchu - vybudovanie rekreačno-turistického komplexu zameraného na cieľovú skupinu - rodina s deťmi.
2. Kúpna zmluva bude uzatvorená do 60 dní od schválenia predaja nehnuteľností uznesením mestského zastupiteľstva po predchádzajúcom prerokovaní návrhu tejto kúpnej zmluvy  Mestským zastupiteľstvom Spišská Belá.
3. Kupujúci na svoje náklady zabezpečí prípadnú čiastkovú zmenu územného plánu mesta pre celé riešené územie.
4. Kupujúci je povinný rešpektovať zákaz prevodu vlastníckeho práva k predávaným pozemkom na tretiu osobu minimálne po dobu 10 rokov od ich nadobudnutia, ak sa nedohodne písomne inak.
5. Predávajúci má predkupné právo na kúpu predávaných nehnuteľností za rovnakých podmienok ako v čase ich predaja kupujúcemu.
6. Predávajúci má právo odstúpiť od zmluvy v prípade nedodržania podmienok zmluvy a samotného investičného zámeru (projektu) schváleného mestom.
7. Kupujúci (ako budúci investor) je povinný uzatvoriť s mestom (ako predávajúcim) popri kúpnej zmluve aj zmluvu o spolupráci pre realizáciu projektu ?Rekreačno-turistická zóna Šarpanec - Stredná poľana?. Táto zmluva bude určovať podmienky realizácie uvedeného projektu.
     8. Kupujúci ako budúci investor je najprv povinný vypracovať komplexnú urbanistickú
     štúdiu celého riešeného územia  a následne vypracovať na základe mestom
     odsúhlasenej komplexnej urbanistickej štúdie projektovú dokumentáciu a predložiť ju
     Mestskému zastupiteľstvu Spišská Belá na odsúhlasenie.
          9. Kúpna cena za predávané pozemky sa zaplatí nasledovne:
a) 50 % kúpnej ceny sa zaplatí na účet mesta do 90 dní od podpisu kúpnej zmluvy
b) 25 % kúpnej ceny sa zaplatí na účet mesta do 6 mesiacov od podpisu kúpnej zmluvy
c) 25 % kúpnej ceny sa zaplatí na účet mesta do 12 mesiacov od podpisu kúpnej zmluvy.
        10. Do úplného zaplatenia kúpnej ceny sa zmluvné strany dohodli na zriadení záložného práva na predmetných pozemkoch na zabezpečenie tejto pohľadávky mesta (zaplatenie kúpnej ceny).

 V Spišskej Belej, dňa   23.apríla 2010                          JUDr. Štefan Bieľak
                                                                                     primátor mesta

uznesenie  č.   59/2010
Mestské zastupiteľstvo v Spišskej Belej

a) berie na vedomie stanovisko Dozornej rady Mestského podniku Spišská Belá s.r.o k výročnej správe Mestského podniku Spišská Belá, s.r.o. za rok 2009 spolu s výsledkami hospodárenia za rok 2009 (správa a vyhodnotenie plnenia plánu za rok 2009 tvoria prílohu tohto uznesenia)
b) berie na vedomie stanovisko hlavného kontrolóra mesta k predloženej výročnej správe  Mestského podniku Spišská Belá, s.r.o. za rok 2009
c) schvaľuje finančné vysporiadanie dosiahnutého hospodárskeho výsledku Mestského podniku Spišská Belá s.r.o. za rok 2009 a použitie zisku po zdanení vo výške 38.233,36 ? na tvorbu rezervného fondu spoločnosti.

 V Spišskej Belej, dňa   23.apríla 2010                          JUDr. Štefan Bieľak
                                                                                     primátor mesta

uznesenie  č.   60/2010
Mestské zastupiteľstvo v Spišskej Belej

a) prerokovalo žiadosť obce Lendak  o zriadenie vecného bremena pre účely vytvorenia ochranného pásma na zachytenie bočného výveru prameňa pitnej vody pre vodovod obce Lendak pri Šumivom prameni v Tatranskej Kotline
b) súhlasí so zriadením vecného bremena spočívajúceho v práve vstupu  na pozemok a oplotenie pozemku pre účely vytvorenia ochranného pásma  na zachytenie bočného výveru prameňa pitnej vody pre vodovod obce Lendak pri Šumivom prameni v Tatranskej kotline na pozemkoch vytvorených GP č. 37/2009 ? pozemok par. č. 14 705/133, druh pozemku zastavaná plocha o výmere 110 m2  a pozemok par. č. 14 705/134, druh pozemku zastavaná plocha o výmere 66 m2  a GP č. 2/2010 pozemok par. č. 14705/135, druh pozemku ? zastavaná plocha o  výmera 111 m2, v k. ú. Tatranská Lomnica pre Obec Lendak na dobu neurčitú.

 V Spišskej Belej, dňa   23.apríla 2010                          JUDr. Štefan Bieľak
                                                                                     primátor mesta

uznesenie  č.   61/2010
Mestské zastupiteľstvo v Spišskej Belej

a) berie na vedomie informáciu primátora mesta o hospodárení Podtatranských novín, vydavateľské družstvo Poprad a o vysporiadaní straty za rok 2009
b) schvaľuje poskytnutie sumy 281,48 ? z rozpočtu mesta Spišská Belá na úhradu straty v hospodárení Podtatranských novín, vydavateľské družstvo, Popradské nábrežie 16, 058 01 Poprad za rok 2009 z dôvodu, že mesto je jedným z podielnikov tohto vydavateľského družstva (jeden z majiteľov Podtatranských novín).

 V Spišskej Belej, dňa   23.apríla 2010                          JUDr. Štefan Bieľak
                                                                                     primátor mesta

uznesenie  č.   62/2010
Mestské zastupiteľstvo v Spišskej Belej

a) berie na vedomie vyhodnotenie verejnej obchodnej súťaže na predaj nehnuteľností v Tatranskej Kotline  (vyhodnotenie tvorí prílohu tohto uznesenia)
b) opätovne schvaľuje v zmysle § 9a zákona č. 138/1991 Zb. o majetku obcí v znení neskorších predpisov a v zmysle § 281 a nasl. Obchodného zákonníka vyhlásenie verejnej obchodnej súťaže  na predaj nehnuteľnosti - pozemku v Tatranskej Kotline, k. ú. Tatranská Lomnica - pozemok  parc. č. pozemok  KN  ?C? 480/4 o výmere 415 m2 , druh pozemku -  ostatná plocha a  KN  ?C? 480/5 o výmere 274 m2 druh pozemku - ostatná plocha na výstavbu rodinného domu, resp. rekreačnej chaty (podmienky súťaže sú uvedené v prílohe tohto uznesenia)

 V Spišskej Belej, dňa   23.apríla 2010                          JUDr. Štefan Bieľak
                                                                                     primátor mesta

uznesenie  č.   63/2010
Mestské zastupiteľstvo v Spišskej Belej

a) ruší svoje uznesenie č. 106/2008, zo dňa 21.5.2008
b) schvaľuje podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov ako prípad hodný osobitného zreteľa prevod nájmu nebytových priestorov  prevádzka Lahôdky vo vlastníctve mesta nachádzajúcich sa v bytovom dome na ulici Hviezdoslavovej č. 1 v Spišskej Belej o celkovej výmere 119,38 m2 z doterajšieho nájomcu p. Barbory Rothovej, bytom Poprad,  Slovenského odboja 182/1  na nového nájomcu Ľubomíru Krišandovú, bytom Spišská Belá, SNP č. 47 za podmienok:
1./ doba nájmu: doba neurčitá  - s trojmesačnou výpovednou lehotou
2./ účel nájmu: prevádzkovanie maloobchodnej predajne lahôdok, v opačnom prípade je to dôvod na okamžité odstúpenie od zmluvy.
3./ výška nájomného: podľa VZN č. 6/2003
4./ zákaz podnájmu
5./ zákaz vykonávania akýchkoľvek stavebných úprav bez predchádzajúceho písomného súhlasu prenajímateľa

 V Spišskej Belej, dňa   23.apríla 2010                          JUDr. Štefan Bieľak
                                                                                     primátor mesta

uznesenie  č.   64/2010
Mestské zastupiteľstvo v Spišskej Belej

a)    ruší
pridelenie stavebných pozemkov v lokalite IBV S. Webera v Spišskej Belej na výstavbu rodinných domov pre žiadateľov:
P. č. Meno   Trvalý pobyt
1. Ing. Popiková Zuzana   Ľubica, Slnečná č. 7
2.  Ján Potanko  Sládkovičova 1206/ 63, Kysucké Nové Mesto

b)   schvaľuje
podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov a o zmene a doplnení niektorých zákonov  ako prípad hodný osobitného zreteľa
    pridelenie a predaj stavebných pozemkov v lokalite ulica IBV Samuela Webera v k.ú.
    Spišská Belá  pre nasledovných  záujemcov (kupujúcich stavebníkov):

P.č Meno Trvalý pobyt
1 Jaroslav Stupák a manž. Alena rod. Hudačeková  Lendak, Školská č. 21

za podmienok určených pre predaj stavebných pozemkov  na ulici Samuela Webera v Spišskej Belej v zmysle uznesenia č. 156/2008 zo dňa 25.9.2008.

 V Spišskej Belej, dňa   23.apríla 2010                          JUDr. Štefan Bieľak
                                                                                     primátor mesta

uznesenie  č.   65/2010
Mestské zastupiteľstvo v Spišskej Belej

mení  svoje uznesenie č. 1/2010, tak že zo schváleného zoznamu stavebníkov na výstavbu garáží na Družstevnej ulici v Spišskej Belej,
a) vypúšťa kupujúcich :  Pavol Svitana, ul. Družstevná 15, Spišská Belá
                             Vladimír Rezniček , ul. Družstevná 17, Spišská Belá

b) podľa § 9a ods. 8 písm. e) zákona č. 138/1991 Zb. o majetku obcí v znení neskorších predpisov  ako prípad hodný osobitného zreteľa schvaľuje nového kupujúceho :  Luciu Grotkovskú, Družstevná č. 23,   Spišská Belá za podmienok určených pre predaj stavebných pozemkov  na výstavbu garáží na ulici Družstevnej v Spišskej  Belej v zmysle uznesenia č. 211/2009 zo dňa 16.12.2009.

 V Spišskej Belej, dňa   23.apríla 2010                          JUDr. Štefan Bieľak
                                                                                     primátor mesta

Zapísala:  Jana Neupauerová